Il-vjaġġi bil-fast ferry tat-Tnejn 29 ta' Novembru lejn Għawdex tħassru minħabba l-maltemp. Dan tħabbar fuq il-paġni ta' Facebook taż-żewġ kumpaniji, GozoFast Ferry u Virtu Ferries Gozo, hekk kif qalu li l-vjaġġi ta' għada tħasru kollha. S'issa, il-Gozo Channel ma għamlet l-ebda avviż simili. Skont il-meteorologi, t-temp għal għada mistenni jkun mirjieħ ħafna b'ħalbiet iżolati tax-xita li jiżdiedu aktar tard u jsiru possibilment bir-ragħad u bis-silġ kultant. Ir-riħ mistenni jkun mill-Punent il-Lbic Forza 7 li jdur lejn il-Punent Majjistru u jiżdied għal Forza 9. S'issa, l-Uffiċċju tal-MET fi ħdan l-Ajruport Internazzjonali ta' Malta għadu ma ħareġ l-ebda twissijiet. Dan l-aħħar, Malta qed tara numru ta' maltempati, bl-aħħar maltempata tal-Ħamis tkun waħda mill-agħar f'ħafna żmien. "Waħda mill-agħar maltempati f'ħafna żmien" – Protezzjoni Ċivili Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a473a6af540_rand.td-a-rec-img{text-align:left}.td_uid_3_61a473a6af540_rand.td-a-rec-img img{margin:0 auto 0 0}